Aurelia (Caesaris mater)
Aurelia (natus circa 120 a.C.n.; mortua 54 a.C.n.) fuit filia (si recte distinguitur) L. Aurelii Cottae, consulis anno 119 a.C.n., et Rutiliae e stirpe Rutiliorum Ruforum. Aurelia C. Caesari nupsit qui praetor anno 92 a.C.n. meruit. Cui peperit filium C. Caesarem dictatorem futurum et filias duas, quarum una L. Pinario nupsit, altera M. Balbo. Mense decembri anni 62 a.C.n., cum sacra Bonae Deae celebrarentur, Publium Clodium in domo nurus Pompeiae ipsa detexisse dicitur.